
Επιστημών Υγείας του Πανεπιστημίου Πατρών .. 1 

220. Τροποποίηση του Π.Δ. 133/2000 «Σύσταση δι¬ 

πλώματος Προϊσταμένου Αρχιθαλαμηπόλου 
Εμπορικού Ναυτικού, ειδικά προσόντα υποψη¬ 
φίων για την απόκτησή του και παρεχόμενο από 
αυτό δικαίωμα υπηρεσίας στα πλοία (Α 116). 2 

τος τωνταχυπλόων σκαφών (ΗίςΙι Βρβθά 0 γ3Ϊ1) . 3 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 219 
Εσωτερικός κανονισμός λειτουργίας Κλινικής και Εργα¬ 
στηρίων του Τμήματος Ιατρικής της Σχολής Επιστη¬ 
μών Υγείας του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (ΑΊ59). 

3. Του (άρθρου 29Ατου Ν. 1558/85 όπως αυτό προσε- 
τέθη με το άρθρο 27 του Ν. 2081/92 «Κυβέρνηση και Κυ¬ 
βερνητικά όργανα» (Α' 154) και τροποποιήθηκε με το άρ¬ 
θρο 1 παρ. 2ατου Ν. 2469/97 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (Α' 38). 

4. Του άρθρου 22 παρ. 3του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 


6. Τη γνώμη της Γενικής Συνέλευσης του Τμήματος Ια¬ 
τρικής της Σχολής Επιστημών Υγείας του Πανεπιστημίου 
Πατρών (συνεδρίαση 368/26.6.2000). 

7. Το γεγονός ότι από την εφαρμογή των διατάξεωντου 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Πανεπιστημίου Πατρών. 

8. Την αριθμ. 260/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 
Αντικείμενο 

Η κατά τις διατάξεις του Π.Δ. 789/1980 (Α' 194) «Ψυχια¬ 
τρική Κλινική» καιτακατάτις διατάξεις του Ν. 641/1977 (Α' 
200) καιτου Π.Δ. 789/1980 εργαστήρια: α) Βιολογικής Χη¬ 
μείας, β) Γενικής Βιολογίας, γ) Ιατρικής Φυσικής, δ) Γενι¬ 
κής Φαρμακολογίας καιε) Μικροβιολογίας του Τμήματος 
Ιατρικής της Σχολής Επιστημών Υγείας του Πανεπιστημί¬ 
ου Πατρών, καλύπτουν εκπαιδευτικές και ερευνητικές 
ανάγκες και συγκροτούνται από ειδικές μονάδες ως ακο¬ 
λούθως: 

1. «Η Ψυχιατρική Κλινική» καλύπτει εκπαιδευτικές και 
ερευνητικές ανάγκες σε θέματα που αφορούντηνπρόλη- 
ψη, τη διάγνωση, την παρακολούθηση, την θεραπεία και 
αποκατάσταση των ψυχιατρικών διαταραχών όλων των 
ηλικιών, συγκροτείται δε από τις ακόλουθες ειδικές μονά¬ 
δες: 1. Βραχείας Νοσηλείας/Επειγόντων Ενηλίκων, 2. Μέ¬ 
σης Νοσηλείας Ενηλίκων, 3. Μακράς Νοσηλείας Ενηλί¬ 
κων, 4. Ψυχογηριατρικής, 5. Ψυχιατροδικαστικής Ενηλί¬ 
κων, 6. Τακτικών Εξωτερικών Ιατρείων Ενηλίκων, 7. 
Επειγόντων Εξωτερικών Ιατρείων Ενηλίκων, 8. Κέντρο 
Ψυχικής Υγείας, 9. Κοινοτικής/Κοινωνικής Ψυχιατρικής 
Ενηλίκων, 10. Ψυχοκοινωνικής Αποκατάστασης Ενηλί¬ 
κων, 11. Επαγγελματικής/Κοινωνικής Επανένταξης Ενηλί¬ 
κων, 12. Αλκοολικής Αποτοξίνωσης, 13. Κινητή Μονάδα 
Ψυχικής Υγείας, 14. Διασυνδετικής/Συμβουλευτικής Ενη¬ 
λίκων, 15. Ψυχοθεραπείας Ενηλίκων, 16. Ψυχολογικού 
Εργαστηρίου Ενηλίκων, 17. Κέντρα Εξειδικευμένης Περί¬ 
θαλψης Ενηλίκων, 18. Παιδοψυχιατρική Μονάδα Νοση¬ 
λείας Παιδιών και Εφήβων, 19. Τακτικών Εξωτερικών Ια¬ 
τρείων Παιδιών και Εφήβων, 20. Επειγόντων Εξωτερικών 
Ιατρείων Παιδιών και Εφήβων, 21. Ιατροπαιδαγωγικό Κέ¬ 
ντρο, 22. Ιατροπαιδαγωγικός Σταθμός για τη διάγνωση ει¬ 
δικών εκπαιδευτικών αναγκών σε μαθητές σχολικής ηλι¬ 
κίας, 23. Εκτεταμένων διαταραχών αναπτύξεως, 24. Παι- 
δοψυχιατροδικαστικής, 25. Κοινοτικής/Κοινωνικής Παι- 
δοψυχιατρικής, 26. Ψυχοκοινωνικής Αποκατάστασης 
Παιδιών και Εφήβων, 27. Επαγγελματικής/Κοινωνικής 
Επανένταξης Παιδιών και Εφήβων, 28. Διασυνδετικής/ 

Συμβουλευτικής Παιδιών και Εφήβων, 29.Ψυχοθεραπεί¬ 
ας Παιδιών και Εφήβων, 30. Ψυχολογικού Εργαστηρίου 
Παιδιών και Εφήβων, 31. Κέντρα Εξειδικευμένης Περί¬ 
θαλψης Παιδιών και Εφήβων. 

Η Κλινική εντάσσεται στον Παθολογικό Τομέα. 

2. Το Εργαστήριο «Βιολογικής Χημείας» καλύπτει εκ¬ 
παιδευτικές και ερευνητικές ανάγκες σε θέματα σχετικά 
με τη χημεία της ζώσης ύλης και τις φυσιολογικές και πα¬ 
θολογικές μεταβολές της, ιδίως δε της Βιολογικής Χημεί¬ 
ας του Ανθρώπου συγκροτείται δε από τις ειδικές μονά¬ 
δες: 

1. Χημείας Βιομορίων, 2. Παθοβιοχημείας, 3. Κυτταρι¬ 
κής Σηματοδότησης και Διαφοροποίησης, 4. Πρωτεομι- 
κή-Λειτουργική Γονιδιωματική, 5. Ριβοένζυμα, 6. Πρωτεϊ- 
νικής Σύνθεσης, 7. Βιοπληροφορικής, 8. Μοριακής Βιο¬ 
λογίας. 

Το Εργαστήριο εντάσσεται στον Τομέα Βασικών Ιατρι¬ 
κών Επιστημών I. 

3. Το Εργαστήριο «Γενικής Βιολογίας» καλύπτει εκπαι¬ 
δευτικές και ερευνητικές ανάγκες σε θέματα σχετικά με 
τη μελέτη και έρευνα των ζώντων οργανισμών, ιδιαίτερα 
σε μοριακό, κυτταρικό, και πληθυσμικό επίπεδο συγκρο¬ 
τείται δε από τις ειδικές μονάδες: 1. Κυτταρικής Βιολο¬ 
γίας, 2. Μοριακής Βιολογίας, 3. Αναπτυξιακής Βιολογίας, 

4. Εξελικτικής Βιολογίας, 5. Γενετικής του Ανθρώπου, 6. 
Κυτταρογενετικής, 7. Τράπεζα Κυττάρων και ϋΝΑ, 8. Οι- 
κοβιολογίας, 9.Υπολογιστικής Βιολογίας. 

Το Εργαστήριο εντάσσεται στον Τομέα Βασικών Ιατρι¬ 
κών Επιστημών I. 

4. Το Εργαστήριο «Ιατρικής Φυσικής» καλύπτει εκπαι¬ 
δευτικές και ερευνητικές ανάγκες σε θέματα σχετικά με 
την έρευνα σε θέματα εφαρμογών της Φυσικής στην Ια¬ 
τρική καθώς και συναφών με την Ιατρική Φυσική Τομέων 
καθώς επίσης και με τη θεωρητική και πρακτική διδασκα¬ 
λία των αρχών και των νόμων της Φυσικής συγκροτείται 
δε από τις ειδικές μονάδες: 1. Ιατρικής Ακτινοφυσικής- 
Ακτινοπροστασίας, 2. Επεξεργασίας Βιοσημάτων, 3. Επε¬ 
ξεργασίας Ιατρικής Εικόνας, 4. Διαχείρισης Ποιότητας, 
δ.Τεχνητής Νοημοσύνης, 6. Ιατρικής Οργανολογίας, 7. 
Μοντελοποίησης Βιολογικών Διαδικασιών και Στατιστι¬ 
κής Ανάλυσης, 8. Βιοφυσικής, 9. Δικτυακών Εφαρμογών- 
Τηλεϊατρικής. 

Το Εργαστήριο εντάσσεται στον Τομέα Βασικών Ιατρι¬ 
κών Επιστημών I. 

5. Το Εργαστήριο «Γενικής Φαρμακολογίας» καλύπτει 
εκπαιδευτικές και ερευνητικές ανάγκες σε θέματα σχετι¬ 
κά με τη σπουδή των φαρμακολογικών παρεμβάσεων σε 
μοριακό και κυτταρικό επίπεδο και τον τρόπο ολοκλήρω¬ 
σής τους στα όργανα και οργανικά συστήματα. Ακόμη τις 
αρχές της βέλτιστης και ορθολογικής κλινικής εφαρμο¬ 
γής των φαρμάκων. Στο εργαστήριο λειτουργεί: 1. Μονά¬ 
δα Κλινικής Φαρμακολογίας και Φαρμακοκινητικής για 
διεκπεραίωση φαρμακογενετικών αναλύσεων και κλινι¬ 
κών δοκιμών και μελετών βιοϊσοδυναμίας φαρμάκων, κα¬ 
θώς και 2. Εργαστήριο Τοξικολογίας. 

Το Εργαστήριο εντάσσεται στον Τομέα Βασικών Ιατρι¬ 
κών Επιστημών II. 

6. Το Εργαστήριο «Μικροβιολογίας» καλύπτει εκπαι¬ 
δευτικές και ερευνητικές ανάγκες σε θέματα σχετικά με 
την εργαστηριακή διάγνωση και πρόληψη των λοιμώξε¬ 
ων, την παρακολούθηση της εφαρμοζόμενης αντιμικρο- 
βιακής θεραπείας, καθώς και τον έλεγχο της μεταδόσεως 
των λοιμώξεων στον νοσοκομειακό χώρο. Επίσης, με θέ¬ 
ματα που αφορούν τη διάγνωση ασθενειών που σχετίζο¬ 
νται με ανοσολογικές διαταραχές, συγγενείς ή/και επί¬ 
κτητες, καθώς και τον έλεγχο της ανοσολογικής απόκρι¬ 
σης σε ποικίλους παθογόνους για τον άνθρωπο 
μικροοργανισμούς, συγκροτείται δε από τις ειδικές μονά¬ 


δες: 1. Βακτηριολογίας (διάγνωση, ταυτοποίηση, έλεγ¬ 
χος αντοχήςσεχημιοθεραπευτικά), 2. Μυκοβακτηριδίων, 
3. Μυκητολογίας, 4. Παρασιτολογίας, 5. Μοριακής Μι¬ 
κροβιολογίας (διάγνωση, επιδημιολογική μελέτη, έλεγ¬ 
χος αντοχής στα χημιοθεραπευτικά με μοριακές μεθό¬ 
δους), 6. Ιολογίας (καλλιέργειες και ταυτοποίηση ιών), 7. 
Ορολογικό (ανίχνευση αντιγόνων, αντισωμάτων έναντι 
βακτηρίων, ιών, παρασίτων, μυκήτων με κλασικές και μο¬ 
ριακές μεθόδους), 8. Ιογενούς Ηπατίτιδας (μοριακές μέ¬ 
θοδοι διάγνωσης-ελέγχου-θεραπείας), 9. Ανοσολογίας 
(έλεγχος χημικής ανοσίας, λειτουργικός έλεγχος συ¬ 
μπληρώματος, 'ελεγχος λειτουργικότητας κυτταρικής 
ανοσίας, ταυτοποίηση αυτοαντισωμάτων με μοριακές με¬ 
θόδους, μοριακή διάγνωση συγγενών/επίκτητων ανοσο- 
ανεπαρκειών), 10. Ερευνητικό Εργαστήριο ελέγχου ανο- 
σολογικής απόκρισης σε λοιμώξεις. 

Το Εργαστήριο εντάσσεται στον Τομέα Κλινικών Εργα¬ 
στηρίων. 

Άρθρο 2 
Αποστολή 

1. Η αναφερόμενη κλινική και τα εργαστήρια μετά των 
ειδικών μονάδων τους έχουν ως αποστολή: 

α. Την κάλυψη των διδακτικών και ερευνητικών αναγκών 
του Τμήματος Ιατρικής καθώς και άλλων Τμημάτων του 
Πανεπιστημίου Πατρών στα αντικείμενα δραστηριότητάς 
τους. 

β. Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στα θέματα με τα οποία ασχολούνται η κλινική ή τα ερ¬ 
γαστήρια ή οι μονάδες αυτών. 

γ. Την ειδίκευση ιατρών, νοσηλευτών καθώς και άλλων 
λειτουργών υγείας και τη συνεχή εκπαίδευση και επιμόρ¬ 
φωση αυτών. 

δ. Την παροχή περίθαλψης και νοσηλείας σε ασθενείς 
με ψυχιατρικά νοσήματα όπως αυτά περιγράφονται στο 
προηγούμενο άρθρο. 

ε. Την εκτέλεση κλινικών, πειραματικών και ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ. Τη συνεργασία με Ευρωπαϊκούς και Διεθνείς Οργανι¬ 
σμούς για την πραγματοποίηση ερευνών εκπαιδευτικών 
προγραμμάτων και γενικώς δραστηριοτήτων συναφών με 
τα επιστημονικά αντικείμενα της κλινικής ή των εργαστη¬ 
ρίων. 

η. Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού τους. 

2. Το έργο που παρέχει η κλινική και τα εργαστήρια δια- 
κρίνεται σε εκπαιδευτικό και κλινικό. 

3. Το εκπαιδευτικό έργο περιλαμβάνει την εκπαίδευση 
των φοιτητών του Ιατρικού Τμήματος, την εκπαίδευση ει- 
δικευομένων ή ειδικευμένων ιατρών και την εκπαίδευση 
άλλων λειτουργών υγείας. Η εκπαίδευση των φοιτητών, 
επιτελείται από το διδακτικό ερευνητικό προσωπικό. Η εκ¬ 
παίδευση των φοιτητών είναι θεωρητική και πρακτική, 
σύμφωνα μετο πρόγραμμα σπουδών. Παράλληλα, με την 
εκπαίδευση οι φοιτητές παρακολουθούν τις ποικίλες επι¬ 
στημονικές δραστηριότητες της κλινικής ή των εργαστη¬ 
ρίων ή των μονάδων αυτών. Η εκπαίδευση των ειδικευο- 
μένων ή ειδικευμένων ιατρών διακρίνεται σε πρακτική και 
θεωρητική. Η πρακτική αποσκοπεί στην απόκτηση πείρας 
στη διαγνωστική και θεραπευτική αγωγή. Η θεωρητική 
εκπαίδευση περιλαμβάνει κλινικά και θεωρητικά μαθήμα¬ 
τα, συζητήσεις ενδιαφερουσών περιπτώσεων, σεμινάρια 

και βιβλιογραφική ενημέρωση. Για τους ειδικευόμενους 
ιατρούς καταρτίζεται πρόγραμμα εκπαίδευσης και άσκη¬ 
σης που περιλαμβάνει την ενεργό συμμετοχή τους στο 
κλινικό ή εργαστηριακό αντίστοιχα έργο. 

4. Το κλινικό έργο περιλαμβάνει την περίθαλψη των 
ασθενών που νοσηλεύονται ή παρακολουθούνται στην 
Ψυχιατρική κλινική ή στις μονάδες της. Οι υπηρεσίες είναι 
διαγνωστικές και θεραπευτικές. Η περίθαλψη των νοση- 
λευομένων συνίσταται στην κλινική διάγνωση, την παρα- 
κλινική και εργαστηριακή διερεύνηση, την θεραπευτική 
αγωγή, τη χειρουργική αντιμετώπιση και τη φροντίδατου 
ασθενούς μέχρι της εξόδου του από το νοσοκομείο. 

Άρθρο 3 
Προσωπικό 

Η κλινική και τα εργαστήρια στελεχώνονται από ιατρικό 
και λοιπό προσωπικό που υπηρετεί στο Τμήμα Ιατρικής 
του Πανεπιστημίου Πατρών και στο Περιφερειακό Πανε¬ 
πιστημιακό Γενικό Νοσοκομείο Πατρών. 

Το Ιατρικό προσωπικό αποτελείται από τον διευθυντή 
και μέλη του Διδακτικού Ερευνητικού Προσωπικού 
(Δ.Ε.Π.) των οικείων Τομέων, που το γνωστικό τους αντι¬ 
κείμενο και η επιστημονική τους ενασχόληση εμπίπτει, 
στα διδακτικά, ερευνητικά και κλινικά ενδιαφέροντα της 
οικείας κλινικής ή των εργαστηρίων. Το προσωπικό αυτό 
συμπληρώνεται από ειδικευμένους ιατρούς κλάδου ΕΣΥ 
και ειδικευομένους. 

Το λοιπό προσωπικό περιλαμβάνει μέλη Ειδικού Τεχνι¬ 
κού Εργαστηριακού Προσωπικού (ΕΤΕΠ), νοσηλευτές, 
λοιπό παραϊατρικό προσωπικό και μεταπτυχιακούς φοι¬ 
τητές των οποίων το έργο καθορίζεται, σύμφωνα με τις 
εκάστοτε ανάγκες της κλινικής ή των εργαστηρίων. Η το¬ 
ποθέτηση στην κλινική των μελών του διδακτικού ερευνη¬ 
τικού προσωπικού, των μελών του ειδικού τεχνικού εργα¬ 
στηριακού προσωπικού καθώς και του διοικητικού προ¬ 
σωπικού γίνεται με τη διαδικασία των άρθρων 4 παρ. 1 (δ) 
του Ν. 2083/1992 (Α' 159) και 13 παρ. 3(β) του Ν. 28/7/ 
2000 «Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις» (Α' 78) αντίστοιχα. 

Άρθρο 4 

ΔιοίκησηΆρμοδιότητες 

1. Η κλινική και κάθε εργαστήριο διευθύνονται από μέ¬ 
λη του Διδακτικού Ερευνητικού Προσωπικού (Δ.Ε.Π.) του 
οικείου Τομέα του Τμήματος Ιατρικής του Πανεπιστημίου 
Πατρών που ορίζεται με τη διαδικασία που ορίζουν οι δια¬ 
τάξεις του άρθρου 28 παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου 
και της κλινικής, η κατάρτιση και υποβολή στη Γενική Συ¬ 
νέλευση του οικείου Τομέα του ετήσιου προγράμματος 
λειτουργίας του εργαστηρίου και η μέριμνα για την τήρη¬ 
σή του, η μέριμνα για τη στελέχωση, την οικονομική δια¬ 
χείριση και την κατανομή των χώρων του εργαστηρίου, η 
εισήγηση στη Γενική Συνέλευσητου οικείου Τομέα γιατον 
ορισμό των υπευθύνων για τα αναλώσιμα υλικά και τον κι¬ 
νητό εξοπλισμό και η υπογραφή κάθε εγγράφου που δια¬ 
κινεί το εργαστήριο και η κλινική. 

Άρθρο 5 

Εγκατάσταση-λειτουργία 

1. Η Ψυχιατρική Κλινική, το Εργαστήριο Μικροβιολο¬ 
γίας και το Εργαστήριο Ιατρικής Φυσικής έχουν εγκατα¬ 
σταθεί και λειτουργούν στο Περιφερειακό Πανεπιστημια¬ 
κό Γενικό Νοσοκομείο Πατρών, σύμφωνα με τις κοινές 
Υπουργικές αποφάσεις Α3β/οικ. 10638/1988 (Β' 515) και 
Α1α/6040/98 (Β' 1238) αντίστοιχα. Τα λοιπά εργαστήρια 


είναι εγκατεστημένα στους χώρους του Πανεπιστημίου 
(Κτίριο ΠροκλινικώνΛειτουργιών). 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο και την κλινι¬ 
κή στα πλαίσια ερευνητικού προγράμματος ή άλλου έρ¬ 
γου, που έχει αποφασισθεί και καθορίζει την προτεραιό¬ 
τητα στη χρησιμοποίηση οργάνων και χώρων, σε περί¬ 
πτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουρ¬ 
γία του εργαστηρίου καιτης κλινικής, τη χρησιμοποίηση ορ¬ 
γάνων και υλικών που ανήκουν σ’ αυτό, την παραμονή των 
εργαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων των εργαστηρίων 
και της κλινικής επιτρέπεται μόνο στο προσωπικό του ή 
άλλους ερευνητές, που έχουν ειδική επί των οργάνων αυ¬ 
τών εκπαίδευση και εξουσιοδότηση από το διευθυντή αυ¬ 
τού. Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης» (ΑΊ12). 

Άρθρο 6 

Κανονισμός εκτέλεσης πειραματικών εργασιών 
και κλινικοεργαστηριακών μελετών 

Στην κλινική και τα εργαστήρια έχουν δικαίωμα εκτέλε¬ 
σης πειραματικών εργασιών τα μέλη ΔΕΠ της κλινικής ή 
των εργαστηρίων αυτοτελώς ή σε συνεργασία με άλλα 
μέλη ΔΕΠ του Τμήματος ή άλλων Τμημάτων του ιδίου ή 
άλλων ΑΕΙ ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες της κλι¬ 
νικής ή των εργαστηρίων. Για την εκτέλεση πειραματικής 
εργασίας από ερευνητές οι οποίοι δεν είναι μέλη της κλι¬ 
νικής, χορηγείται άδεια, ύστερα από σχετική αίτηση στην 
οποία αναφέρονται: ο σκοπός της εργασίας, το χρονο¬ 
διάγραμμά της, η χρησιμοποίηση ή μη οργάνων τα οποία 
διαθέτει η μονάδα, οι διατάξεις οι οποίες διέπουν την 
εκτέλεση αυτής της πειραματικής εργασίας και ο προϋ¬ 
πολογισμός της δαπάνης. Κλινικοεργαστηριακές μελέ¬ 
τες εκτελούνται από μέλη ΔΕΠ της κλινικής ή των εργα¬ 
στηρίων αυτοτελώς ή σε συνεργασία με μέλη άλλων 
ερευνητικών φορέων. Απαραίτητη προϋπόθεση για τη 
διενέργεια κλινικοεργαστηριακής μελέτης, είναι η τήρη¬ 
ση της ιατρικής ηθικής καθώς και η χορήγηση άδειας από 
τον Εθνικό Οργανισμό Φαρμάκων στις περιπτώσεις χρή¬ 
σης ή μη εγκεκριμένων φαρμακευτικών ουσιών. 

Άρθρο 7 
Έσοδα 

Τα έσοδα της κλινικής και των εργαστηρίων προέρχο¬ 
νται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση αποκλειστικά και μόνο για τα εργαστή¬ 
ρια ερευνητικών και εν γένει επιστημονικών προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Ά 53). 

δ. Τις πιστώσεις που διατίθενται από το Τμήμα Ιατρικής 
του Πανεπιστημίου Πατρών με τη διαδικασία του άρθρου 
4παρ. Ιετου ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πατρών για τους 
σκοπούς της κλινικής και των εργαστηρίων. 

Άρθρο 8 

Τηρούμενα βιβλία 

Για τις ανάγκες της κλινικής και των εργαστηρίων τη¬ 
ρούνται τα ακόλουθα βιβλία και στοιχεία: βαθμολόγιο 
φοιτητών, βιβλίο περιουσιακών στοιχείων, φάκελος οικο¬ 
νομικών στοιχείων κάθε έτους, κατάλογος επιστημονικών 
βιβλίων, περιοδικών και οργάνων, αρχείο ερευνητικών 
προγραμμάτων, βιβλίο μεταβολών προσωπικού, πρωτό¬ 
κολλο διακίνησης αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 220 
Τροποποίηση του Π.Δ. 133/2000 «Σύσταση διπλώματος 
Προϊσταμένου Αρχιθαλαμηπόλου Εμπορικού Ναυτι¬ 
κού, ειδικά προσόντα υποψηφίων για την απόκτησή 
του και παρεχόμενο από αυτό δικαίωμα υπηρεσίας 
στα πλοία (Α 116)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 2, 74 εδαφ. β', 75, 76 πα- 
ραγρ. 2,77 και 81 του Ν.Δ. 187/73 «Περί Κωδικός Δημοσί¬ 
ου Ναυτικού Δικαίου»(Α261). 

β) Τις διατάξεις του Π.Δ. 394/86(Α 176), όπως τροπο¬ 
ποιήθηκε μετά Π.Δ. 434/89(Α 188) και307/91(Α 105). 

γ) Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

δ) Τη γνωμοδότηση του Συμβουλίου Εμπορικού Ναυτι¬ 
κού αριθ. 352/16.2.2001. 

ε) Τη γνωμοδότηση του Συμβουλίου της Επικράτειας 
αριθ. 197/2001, με πρόταση του Υπουργού Εμπορικής 
Ναυτιλίας, αποφασίζουμε: 

Άρθρο Μόνο 

Η παραγρ. 1 του άρθρου 7 του Π.Δ. 133/2000 (Α 116) 
τροποποιείται ως εξής: 

«1. Υποψήφιοι κάτοχοι πτυχίου Αρχιθαλαμηπόλου Ε.Ν. 
που τυγχάνουν: (α) απόφοιτοι Γυμνασίου ή τρίτης τάξης Γυ- 
μνασίου παλαιού τύπου και (β) Δημοτικού σχολείου, δύνα- 
νται να συμμετέχουν στις εξετάσεις για απόκτηση διπλώμα¬ 
τος Προϊσταμένου Αρχιθαλαμηπόλου Ε.Ν. μέχρι 
31.12.2001, εφόσον έχουν συμπληρώσει τρία (3) ή πέντε 
(5)ετή θαλάσσια υπηρεσία αντίστοιχα, ως Προϊστάμενοι Αρ¬ 
χιθαλαμηπόλοι ή Αρχιθαλαμηπόλοι σε επιβατηγό πλοία». 


Στον Υπουργό Εμπορικής Ναυτιλίας, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 13 Ιουλίου 2001 

Ο ΠΡΟΕΔΡΟΣΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-*- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 221 
Κανονισμός ενδιαίτησης επιβατών και πληρώματος των 
ταχυπλόων σκαφών (ΗίρΙτ δρθθά ΟαίΙ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 32 και 36 του Ν.Δ. 187/73 
«περί Κώδικος Δημοσίου Ναυτικού Δικαίου» (Α 261). 

2. Την παράγραφο 7(γ) του άρθρου 1 του Ν. 1594/86 
(Α'65) με το οποίο κυρώθηκε η Δ.Σ. 133/70 «Γιατην ενδι¬ 
αίτηση των πληρωμάτων των πλοίων (συμπληρωματικές 
διατάξεις)». 

3. Τις διατάξεις του Π.Δ. 206/87 «Καθιέρωση διαδικα¬ 
σίας πληροφόρησης στον τομέα των προτύπων και τεχνι¬ 
κών κανονισμών σε συμμόρφωση προς την οδηγία 
83/189/ΕΟΚ της 28.3.1983 του Συμβουλίου των Ε.Κ. (Ε 
109/26.4.1983)» (Ά 94 όπως αυτό τροποποιήθηκε με το 
Π.Δ. 523/88 (Ά 98) και το Π.Δ. 48/96 (Α 44), τα οποία αντί¬ 
στοιχα προσάρμοσαν την Ελληνική νομοθεσία προς τις 
διατάξεις των οδηγιών 88/182/ΕΟΚ (Ε 81/26.3.1988) και 
94/10/ΕΚ (ΕΕ 100/19.4.94). 

4. Τις διατάξειςτου άρθρου 29 Ατού Ν.1558/1985 «Κυ¬ 
βέρνηση και κυβερνητικά όργανα» (Α 137) που προστέ¬ 
θηκε με το άρθρο 27 του Ν. 2081/1992 (Α 154) όπως τρο¬ 
ποποιήθηκε με το άρθρο 1 παρ. 2 α'του Ν. 2469/97 (Α38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την 347/2.11.2000 γνωμοδότηση του Συμβουλίου 
Εμπορικού Ναυτικού. 

7. Την 276/29.5.2001 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο Πρώτο 

Τίθεται σε εφαρμογή ο Κανονισμός ενδιαίτησης επιβα¬ 
τών και πληρώματος των ταχυπλόων σκαφών (ΗίςΙτ 
δρθθά Οι-θίΙ), ο οποίος έχει ως εξής: 

ΚΑΝΟΝΙΣΜΟΣ ΕΝΔΙΑΙΤΗΣΗΣ ΕΠΙΒΑΤΩΝ ΚΑΙ 
ΠΛΗΡΩΜΑΤΟΣ ΤΩΝ ΤΑΧΥΠΛΟΩΝ ΣΚΑΦΩΝ 
(ΗΙΘΗ δΡΕΕΩ ΟΡΑΡΤ) 

ΜΕΡΟΣΑ 

ΓΕΝΙΚΑ 

Άρθρο 1 

Ορισμοί 

Στον παρόντα Κανονισμό ισχύουν οι ορισμοί που ανα- 
φέρονται στον Κώδικα Ταχυπλόων Σκαφών. Πέραν αυ¬ 
τών, κατά τον παρόντα Κανονισμό νοούνται ως: 

1. Κ.Ε.Ε.Π.: Ο Κλάδος Ελέγχου Εμπορικών Πλοίων του 
Υπουργείου Εμπορικής Ναυτιλίας. 

2. Σκάφος: Κάθε Ταχύπλοο Σκάφος, σύμφωνα με τον 
Κώδικα Ταχυπλόων Σκαφών του ΙΜΟ. 

3. Επιβατηγό σκάφος: Κάθε σκάφος δυνάμενο να μετα¬ 
φέρει περισσότερους από 12 επιβάτες. 

4. Φορτηγό σκάφος: Κάθε σκάφος που δεν είναι επιβα¬ 
τηγό. 

5. Οχηματαγωγό σκάφος: Κάθε σκάφος που προορίζε¬ 
ται κατά κύριο σκοπό για την παραλαβή και μεταφορά 
οχημάτων τα οποία εισέρχονται και εξέρχονται με δικά 
τους μέσα ή ρυμουλκούμενα. 

6. Κύριος διάδρομος : Κάθε διάδρομος που βρίσκεται 
έναντι εισόδου σε χώρο παραμονής επιβατών. 

7. Πλοίαρχος: Ο ναυτικός που έχει τα νόμιμα προσόντα 
και ασκεί την διακυβέρνηση του πλοίου. 

8. Πλήρωμα: Το σύνολο των προσώπων των ναυτολο¬ 
γημένων στο σκάφος ή ασχολουμένων με οποιαδήποτε 
ιδιότητα σ’ αυτό για τις ανάγκες του, εκτός του Πλοιάρ¬ 
χου. 

9. Επιβάτης: Κάθε πρόσωπο που επιβαίνει στο σκάφος 
εκτός από τον Πλοίαρχο, τα μέλη του πληρώματος και τα 
κάτω του ενός έτους παιδιά. 

10. Άτομο με ειδικές ανάγκες (ΑΜΕΑ): Κάθε επιβάτης 
που μετακινείται με αναπηρικό όχημα. 

11. Δρομολογιακοί πλόες: Οι πλόες που εξυπηρετούν 
συγκοινωνιακές ανάγκες. 

12. Περιηγητικοί πλόες: Οι πλόες οι οποίοι εκτελούνται 
με σκοπό την περιήγηση ή την αναψυχή των μεταφερομέ- 
νων από το πλοίο επιβατών. 

13. Διεθνής πλους: Ο πλους μεταξύ λιμένων δύο διαφο¬ 
ρετικών χωρών. 

14. Πλους εσωτερικού: Ο πλους μεταξύ λιμένων της 
ίδιας χώρας. 

15. Συνολική διαδρομή πλου: 

(ι) Προκειμένου για δρομολογιακό πλου θεωρείται η 
απόσταση από τον λιμένα αφετηρίας, μέχρι τον τελικό λι¬ 
μένα κατάπλου. 

(ιι) Προκειμένου για περιηγητικό πλου με ενδιάμεσες 
προσεγγίσεις στον οποίο ο τελικός λιμένας κατάπλου συ¬ 
μπίπτει με τον λιμένα αφετηρίας θεωρείται το μισό του 
αθροίσματος των αποστάσεων μεταξύ των λιμένων προ¬ 
σέγγισης. 

(ιιι) Προκειμένου για περιηγητικό πλου που δεν εμπίπτει 
στην περίπτωση (ιι) θεωρείται η απόσταση όπως ορίζεται 
στην περίπτωση (ι). 

16. Ναυτικό μίλι (ν.μ.): Η μονάδα μέτρησης απόστασης 
στη θάλασσα που αντιστοιχεί σε 1852 μέτρα (ππ). 

17. Δ.Σ. ΠΑΑΖΕΘ: Η Διεθνής Σύμβαση «Περί Ασφάλειας 
της Ανθρώπινης Ζωής εν Θαλάσση». 

Άρθρο 2 

Εφαρμογή 

Ο παρών κανονισμός εφαρμόζεται σε ταχύπλοα σκάφη 
(Ηίρίι 5ρ66ά ΟαίΙ), επιβατηγό και φορτηγά, στα οποία 
εφαρμόζεται ο Κώδικας Ταχυπλόων Σκαφών (Υ.Α. 
1218.112/1/98/15.7.98 ΦΕΚ Β' 726), ως εξής: 

(α) Στα Ελληνικά ταχύπλοα σκάφη, επιβατηγό ή φορτη¬ 
γά, που εκτελούν διεθνείς πλόες, 

(β) Στα ταχύπλοα σκάφη επιβατηγό ή φορτηγά που 
εκτελούν πλόες εσωτερικού με την επιφύλαξη της παρα¬ 
γράφου 3 του Άρθρου 22. 

ΜΕΡΟΣΒ 

ΕΝΔΙΑΙΤΗΣΗ ΕΠΙΒΑΤΩΝ 

Άρθρο 3 
Γ ενικά 

1. Οι χώροι ενδιαίτησης επιβατών πρέπει να έχουν κα¬ 
θαρό ύψος τουλάχιστον 2,10 ππ, μετρούμενο από την άνω 
όψη της επίστρωσης δαπέδου μέχρι την κάτω όψη της 
επένδυσης της οροφής. 

2. Οι κλίμακες πρέπει να έχουν καθαρό πλάτος τουλάχι¬ 


στον 0,75 γπ, κλίση μέχρι 45° και να φέρουν χειραγωγούς 
και στις δύο πλευρές. 

3. Κατά τηντοποθέτηση των καθισμάτων πρέπει να λαμ- 
βάνεται μέριμνα για την όσο το δυνατόν ανετώτερη κυ¬ 
κλοφορία και χρήση των καθισμάτων από τους επιβάτες. 

4. Με ευθύνη του πλοιάρχου επιτρέπεται η παραμονή 
επιβατών σε κατάλληλα προστατευμένους χώρους των 
ανοικτών καταστρωμάτων. Το εμβαδόν των χώρων αυτών 
δεν λαμβάνεται υπόψη για τον καθορισμό του αριθμού 
επιβατών σύμφωνα με τις απαιτήσεις του παρόντος κα¬ 
νονισμού. 

Άρθρο 4 

Απαγόρευση καπνίσματος 

1. Το κάπνισμα στα επιβατηγό ταχύπλοα σκάφη που 
εκτελούν δρομολογιακούς πλόες, απαγορεύεται στους 
ακόλουθους χώρους: 

(α) Στους κοινόχρηστους χώρους υγιεινής και τα κλιμα¬ 
κοστάσια . 

(β) Στις αίθουσες παραμονής επιβατών, σε ποσοστό 
50% τουλάχιστον της επιφάνειας τους. 

2. Σε εμφανή σημεία των χώρων όπου απαγορεύεται το 
κάπνισμα πρέπει να τοποθετούνται ενδεικτικές πινακίδες 
ή σήματα. Σε περίπτωση που διατίθενται δύο ή περισσό¬ 
τερες αίθουσες παραμονής επιβατών ανά θέση, αυτές 
πρέπει να διανέμονται μεταξύ καπνιζόντων και μη καπνι- 
ζόντων σύμφωνα με την αναλογία που αναφέρεται στην 
προηγούμενη παράγραφο. Σε περίπτωση που διατίθεται 
μια αίθουσα παραμονής επιβατών ανά θέση, στο τμήμα 
της στο οποίο απαγορεύεται το κάπνισμα, πρέπει η διά¬ 
ταξη των καθισμάτων να είναι τέτοια, ώστε να υπάρχει σα¬ 
φής διαχωρισμός του από τον υπόλοιπο χώρο. 

Άρθρο 5 

θέσεις και αριθμός επιβατών 

1. Ο αριθμός επιβατών, υπολογιζόμενος πάντα μέσα 
στα όρια ασφαλείας, προϋποθέτει την πλήρη συμμόρφω¬ 
ση του σκάφους προς τις διατάξεις αυτού του Κανονι¬ 
σμού. Σε περίπτωση μη συμμόρφωσης των πλοίων με τις 
διατάξεις του παρόντος κανονισμού, ο ΚΕΕΠ υποχρεού- 
ται να προβαίνει σε περιορισμό του αριθμού επιβατών ή 
και σε απαγόρευση παραλαβής επιβατών εφόσον τίθεται 
σε κίνδυνο η ασφάλεια και η υγεία τους. 

2. Οι θέσεις επιβατών διακρίνονται σε «διακεκριμένη» 
και «οικονομική» ανάλογα με τις παρεχόμενες υπηρεσίες, 
την άνεση και την ποιότητα του εξοπλισμού ενδιαίτησης 
των χώρων παραμονής και πρέπει να σημαίνονται αντί¬ 
στοιχα με ενδεικτικές καλαίσθητες πινακίδες τοποθετη¬ 
μένες μόνιμα σε κατάλληλα σημεία για την διευκόλυνση 
της επιβίβασης των επιβατών. 

3. Στους χώρους παραμονής επιβατών διακεκριμένης 
θέσης πρέπει οι διατιθέμενοι χώροι και η διαρρύθμισή 
τους, ο εξοπλισμός και τα μέσα που υπάρχουν σ’ αυτούς 
να εξασφαλίζουν την δυνατότητα παροχής διακεκριμέ¬ 
νων υπηρεσιών και άνετης παραμονής. 

4. Οι χώροι επιβατών διακεκριμένης θέσης πρέπει να: 

(α) Βρίσκονται σε μέρη του σκάφους από τα οποία δεν 

διέρχονται επιβάτες της οικονομικής θέσης. 

(β) Κλιματίζονται επαρκώς με κατάλληλη εγκατάσταση 
κλιματισμού καθ’ όλο το έτος. 

(γ) Διαθέτουν επαρκείς χώρους για φύλαξη αποσκευών. 

(δ) Έχουν δάπεδο καλυμμένο με καλαίσθητη επένδυση 
χωρίς εγκοπές στους διαδρόμους κυκλοφορίας. 

(ε) Διαθέτουν παράθυρα με καλαίσθητα παραπετάσμα¬ 
τα (κουρτίνες). 

(στ) Διαθέτουν αριθμημένα καθίσματα καλυμμένα σε 
όλες τις ορατές πλευρές τους με καλαίσθητη επένδυση. 

(ζ) Διαθέτουν για κάθε επιβάτη ατομικό τραπεζίδιο 
επαρκών διαστάσεων, μόνιμο ή αναδιπλούμενο στην πλά- 

τη του εμπρόσθιου καθίσματος ή αναδιπλούμενο μπρο¬ 
στά ή παραπλεύρως του καθίσματος. 

(η) Έχουν κύριους διαδρόμους κυκλοφορίας με καθα¬ 
ρό πλάτος κυκλοφορίας τουλάχιστον 0,90 πι. 

(θ) Έχουν τα καθίσματά τους σε τέτοια διάταξη, ώστε 
να μην ενοχλούνται περισσότεροι του ενός επιβάτες για 
την πρόσβαση σε κάθε κάθισμα. 

(ι) Διαθέτουν για κάθε επιβάτη επαρκή καθαρή επιφά¬ 
νεια χώρων παραμονής ως εξής: 

(I) Για σκάφη που εκτελούν συνολική διαδρομή μέχρι 
180 ν.μ., τουλάχιστον 1,10 πι 2 εμβαδόν καθαρής επιφά¬ 
νειας για κάθε επιβάτη. 

(II) Για σκάφη που εκτελούν συνολική διαδρομή που 
υπερβαίνει τα 180 ν.μ., τουλάχιστον 1,30 πι 2 εμβαδόν κα¬ 
θαρής επιφάνειας για κάθε επιβάτη. 

Στην καθαρή επιφάνεια των ως άνω χώρων συνυπολο¬ 
γίζεται και η επιφάνεια που καλύπτεται από καθίσματα ή 
τραπέζια. 

5. Για τους επιβάτες διακεκριμένης θέσης πρέπει επί¬ 
σης να διατίθενται: 

(α) Ιδιαίτερο κυλικείο εξοπλισμένο κατάλληλα για το 
σκοπό που προορίζεται (με προθήκη για τα απαραίτητα 
σκεύη και είδη, ψυγείο και εγκατάσταση με παροχές κρύ- 
ου/θερμού/φυσικού νερού και σύστημα για την αποχέ¬ 
τευση του νερού έκπλυσης των σκευών). 

(β) Αποχωρητήρια (\Λ/0) κοντά στους χώρους παραμονής 
επιβατών σε αριθμό τουλάχιστον ίσο με τον πλησιέστερο 
ακέραιο που προκύπτει από τη διαίρεση του αριθμού των 
επιβατών με τον αριθμό 40 και όχι λιγότερο από δύο (2). 

6. Οι χώροι επιβατών οικονομικής θέσης πρέπει να: 

(α) Κλιματίζονται επαρκώς με κατάλληλη εγκατάσταση 
κλιματισμού καθ’ όλο το έτος. 

(β) Διαθέτουν επαρκείς χώρους για φύλαξη των απο¬ 
σκευών. 

(γ) Έχουν κύριους διαδρόμους κυκλοφορίας με καθα¬ 
ρό πλάτος 0,80 πι τουλάχιστον. 

(δ) Έχουν τα καθίσματά τους αριθμημένα και σε τέτοια 
διάταξη, ώστε να μην ενοχλούνται περισσότεροι του ενός 
επιβάτες για την πρόσβαση σε κάθε κάθισμα. Ειδικά για 
την διάταξη των καθισμάτων που εφάπτονται των πλευ¬ 
ρών της υπερκατασκευής, επιτρέπεται να είναι τέτοια 
ώστε να μην ενοχλούνται περισσότεροι των δύο επιβατών. 

(ε) Διαθέτουν για κάθε επιβάτη επαρκή καθαρή επιφά¬ 
νεια χώρων παραμονής ως εξής: 

(I) Για σκάφη που εκτελούν συνολική διαδρομή μέχρι 
180 ν.μ., τουλάχιστον 0,80 πι 2 εμβαδόν καθαρής επιφά¬ 
νειας για κάθε επιβάτη. 

(II) Για σκάφη που εκτελούν συνολική διαδρομή που 
υπερβαίνει τα 180 ν.μ., τουλάχιστον 1,00 πι 2 εμβαδόν κα¬ 
θαρής επιφάνειας για κάθε επιβάτη. 

Στην καθαρή επιφάνεια των ως άνω χώρων συνυπολο¬ 
γίζεται και η επιφάνεια που καλύπτεται από καθίσματα ή 
τραπέζια. 

7. Για τους επιβάτες οικονομικής θέσης πρέπει επίσης 
να διατίθενται: 

(α) Ιδιαίτερο κυλικείο εξοπλισμένο κατάλληλα για το 
σκοπό που προορίζεται (με προθήκη για τα απαραίτητα 
σκεύη και είδη, ψυγείο και εγκατάσταση με παροχές κρύ¬ 
ου / θερμού / φυσικού νερού και σύστημα για την αποχέ¬ 
τευση του νερού έκπλυσης των σκευών). 

(β) Αποχωρητήρια (\Λ/0) κοντά στους χώρους παραμο¬ 
νής επιβατών, σε αριθμό τουλάχιστον ίσο με τον πλησιέ¬ 
στερο ακέραιο που προκύπτει από τη διαίρεση του αριθ¬ 
μού των επιβατών με τον αριθμό 65 και όχι λιγότερα από 
δύο (2). 

8. Για ταχύπλοα επιβατηγά σκάφη, ανεξαρτήτως κατη¬ 
γορίας πλου, των οποίων η τρόπιδα τοποθετείται μετά τη 
θέση σε ισχύ του παρόντος κανονισμού, ο κλιματισμός 


των χώρων ενδιαίτησης επιβατών θεωρείται επαρκής 
εφόσον πληρούνται τα κριτήρια των παραγράφων 1 και 3 
αντίστοιχα του άρθρου 12 του Π.Δ. 101/95 (Α252), όπως 
ισχύει κάθε φορά. 

Άρθρο 6 

Απαιτήσεις για τους χώρους υγιεινής 

1. Οι χώροι υγιεινής πρέπει να διαθέτουν μηχανικό σύ¬ 
στημα εξαερισμού ανεξάρτητο από άλλα συστήματα εξα- 
ερισμού του σκάφους. 

2. Η επιφάνεια κάθε αποχωρητηρίου πρέπει να έχει εμ¬ 
βαδόν τουλάχιστον 1,20 πι 2 . 

3. Έξω από κάθε αποχωρητήριο ή συγκρότημα αποχω¬ 
ρητηρίων πρέπει να υπάρχει προθάλαμος ικανοποιητικών 
διαστάσεων για την τοποθέτηση ισαρίθμων προς τα απο¬ 
χωρητήρια νιπτήρων με καθρέπτη, σαπούνι και μέσα στε- 
γνώματος χεριών. Η ύπαρξη προθαλάμου στα αποχωρη¬ 
τήρια που διαθέτουν στο χώρο τους νιπτήρα με καθρέ¬ 
πτη, σαπούνι και μέσα στεγνώματος χεριών, δεν είναι 
υποχρεωτική όταν τα αποχωρητήρια αυτά διαθέτουν θύ- 
ρες προς τα ανοικτά καταστρώματα ή όταν αυτά είναι 
εγκατεστημένα σε ταχύπλοα σκάφη με ολικό μήκος μι¬ 
κρότερο των 50 πι. 

4. Τα αποχωρητήρια πρέπει να διαθέτουν θύρες που να 
ασφαλίζουν εσωτερικά, λεκάνες ευρωπαϊκού τύπου από 
πορσελάνη ή άλλο κατάλληλο υλικό, εφοδιασμένες με εύ¬ 
χρηστο κάλυμμα, και αποτελεσματικό σύστημα παροχής 
νερού, χαρτί υγείας σε κατάλληλη βάση και κατάλληλο 
καλάθι ή δοχείο για άχρηστα αντικείμενα. Συστήματα στα 
οποία η παροχή νερού ελέγχεται με στρόφιγγα δεν είναι 
αποδεκτά. 

5. Ο αριθμός αποχωρητηρίων πρέπει να κατανέμεται 
εξίσου σε γυναίκες και άνδρες. Δεν επιτρέπονται κοινοί 
προθάλαμοι αποχωρητηρίων ανδρών και γυναικών. Στην 
είσοδο κάθε προθαλάμου πρέπει να υπάρχουν πινακίδες 
που να δείχνουν για ποιο φύλο προορίζεται η χρήση τους. 

6. Οι νιπτήρες πρέπει να είναι από πορσελάνη ή άλλο κα¬ 
τάλληλο υλικό, να έχουν διαστάσεις τουλάχιστον 0,30 X 
0,40 πι και να διαθέτουν παροχές κρύου και θερμού νερού. 

7. Τα υαλώματα των παραφωτίδων (φινιστρινιών) πρέ¬ 
πει να είναι αδιαφανή. Παραφωτίδες αποχωρητηρίων 
προς κλειστούς χώρους δεν επιτρέπονται. 

8. Οι χώροι υγιεινής πρέπει να φωτίζονται επαρκώς με 
λαμπτήρες καλυμμένους με ανταυγαστήρες. 

Άρθρο 7 

Απαιτήσεις για άτομα με ειδικές ανάγκες (ΑΜΕΑ) 

Τα επιβατηγό ταχύπλοα σκάφη που εκτελούν δρομολο- 
γιακούς πλόες, πρέπει ανάλογα με το μήκος τους να δια¬ 
θέτουν για τους επιβάτες με ειδικές ανάγκες τα εξής: 

(α) Τα επιβατηγό ταχύπλοα σκάφη ολικού μήκους άνω 
των 70 πι: 

(ι) Στο εσωτερικό μέρος του σκάφους, μέσα για την 
ασφαλή επιβίβαση και αποβίβαση των ΑΜΕΑ με αυτοδύ¬ 
ναμο τρόπο. 

(ιι) Έναν τουλάχιστον κοινόχρηστο χώρο υγιεινής. 

(β) Τα επιβατηγό ταχύπλοα σκάφη ολικού μήκους άνω 
των 50 πι: 

Ανά 300 επιβάτες μία θέση για αμαξίδιο ΑΜΕΑ με κα¬ 
τάλληλα μέσα ασφάλισης και τουλάχιστον δύο (2) σε αί¬ 
θουσες παραμονής επιβατών. 

ΜΕΡΟΣΓ 

ΕΝΔΙΑΙΤΗΣΗ ΠΛΗΡΩΜΑΤΟΣ 
ΚΕΦΑΛΑΙΟ I - ΕΠΙΒΑΤΗΓΑ ΤΑΧΥΠΛΟΑ 

Άρθρο 8 

Θέση χώρων ενδιαίτησης 

1. Οι κοιτώνες πρέπει να κατασκευάζονται στο τμήμα 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2585 


του σκάφους που βρίσκεται πρύμνηθεν του πρώτου στε¬ 
γανού διαμερίσματος, η δε οροφή αυτών πρέπει να βρί¬ 
σκεται πάνω από τη βαθύτερη γραμμή φόρτωσης με την 
επιφύλαξη της παραγράφου 2 αυτού του άρθρου. 

2. Οι χώροι ενδιαίτησης Πλοιάρχου και πληρώματος 
των ταχυπλόων επιβατηγών οχηματαγωγών σκαφών, 
ανεξαρτήτως μήκους εκτελούμενων πλόων, των οποίων η 
τρόπιδα τοποθετείται μετά τη θέση σε ισχύ του παρόντος 
κανονισμού, πρέπει να κατασκευάζονται πάνω από το κύ¬ 
ριο κατάστρωμα. 

3. Πέραντωναπαιτήσεωντωνπαραγράφων 1 και2αυτού 
του άρθρου οι χώροι ενδιαίτησης Πλοιάρχου και πληρώ- 
ματοςτων επιβατηγώνταχυπλόων σκαφών, από άποψη θέ¬ 
σης αυτών στο σκάφος πρέπει να πληρούν τις απαιτήσεις 
των παραγράφων 1,4,5,6,8,9 και 10 του άρθρου 3 του Κα¬ 
νονισμού ενδιαίτησης Πλοιάρχου και πληρώματος των Ελ¬ 
ληνικών εμπορικών πλοίων που τέθηκε σε εφαρμογή με το 
Π.Δ. 259/81 (Α 72), όπως αυτός εκάστοτε ισχύει. 

Άρθρο 9 

Κατασκευή χώρων ενδιαίτησης 

Οι χώροι ενδιαίτησης Πλοιάρχου και πληρώματος των 
επιβατηγώνταχυπλόων σκαφών από άποψη κατασκευής, 
πρέπει να πληρούν τις απαιτήσεις για τα νέα πλοία (περί¬ 
πτωση Α - Παράγραφοι 1 έως 8) του άρθρου 4 του Κανο¬ 
νισμού ενδιαίτησης Πλοιάρχου και πληρώματος των Ελ¬ 
ληνικών εμπορικών πλοίων που τέθηκε σε εφαρμογή με 
το Π.Δ. 259/81 (Α 72), όπως αυτός εκάστοτε ισχύει. 

Άρθρο 10 

Κλιματισμός χώρων ενδιαίτησης 

1. Όλοι οι χώροι ενδιαίτησης του σκάφους πρέπει να 
κλιματίζονται επαρκώς με κατάλληλη εγκατάσταση κλι¬ 
ματισμού κατά τη χειμερινή και θερινή περίοδο. Η ψυκτι¬ 
κή και η θερμαντική τους ικανότητα πρέπει να είναι τέτοια 
ώστε να πληρούνται τα κριτήρια των παραγράφων 2(β) 
του άρθρου 5 και 2 του άρθρου 6 αντίστοιχα του Π.Δ. 
259/81 (Α 72), όπως αυτός εκάστοτε ισχύει. 

2. Τα ανοίγματα εξαερισμού των χώρων ενδιαίτησης 
πρέπει να τοποθετούνται κατά τέτοιο τρόπο ώστε να μη 
προκαλούνται κατά το δυνατόν ρεύματα και ενόχληση 
των ενδιαιτωμένων. 

3. Τα οριζόμενα στο παρόν άρθρο μηχανικά συστήματα 
κλιματισμού των χώρων ενδιαίτησης, πρέπει να λειτουρ¬ 
γούν όπου και όταν οι κλιματολογικές ή οι καιρικές συν¬ 
θήκες το επιβάλλουν. 

Άρθρο 11 

Φωτισμός χώρων ενδιαίτησης 

1. Όλοι οι χώροι ενδιαίτησης πρέπει να φωτίζονται 
επαρκώς. 

2. Επαρκής θεωρείται ο φωτισμός ο οποίος παρέχει τη 
δυνατότητα άνετης ανάγνωσης εφημερίδας σε άτομο 
φυσιολογικής οπτικής οξύτητας, σε οποιοδήποτε σημείο 
των χώρων ενδιαίτησης. 

3. Εντός των κοιτώνων πρέπει πέραν των διατιθέμενων 
φωτιστικών σωμάτων, να υφίσταται για ανάγνωση παρά 
την κεφαλή της κλίνης, κατάλληλα διατεταγμένο φωτιστι¬ 
κό σώμα με διακόπτη. 

Άρθρο 12 

Κοιτώνες 

1. Για τον Πλοίαρχο, τον Ύπαρχο και τον Πρώτο Μηχα¬ 
νικό, πρέπει να διατίθεται ατομικός κοιτώνας, ενώ για 
τους λοιπούς Αξιωματικούς πρέπει να διατίθεται είτε ατο¬ 
μικός κοιτώνας, είτε κατ’ ανώτατο όριο ένας κοιτώνας ανά 
δύο άτομα. 

2. Στο κατώτερο πλήρωμα επιτρέπεται η συνδιαμονή 
μέχρι και τεσσάρων (4) ατόμων. 


3. Εξωτερικά της θύρας κάθε κοιτώνα, πρέπει να ανα¬ 
γράφεται καλαίσθητα με χάραξη ή με άλλο ανεξίτηλο τρό¬ 
πο, σε ποιά από τις παραπάνω κατηγορίες ανήκει ο κοι¬ 
τώνας. Προκειμένου για κοιτώνες κατωτέρου πληρώμα¬ 
τος αναγράφεται, όπως στην παραπάνω περίπτωση, και ο 
αριθμός των ατόμων που ενδιαιτώνται σ’ αυτούς. 

4. Εάν στο πλήρωμα περιλαμβάνονται και γυναίκες, θα 
διατίθενται σε αυτές κοιτώνες, χωριστά από το υπόλοιπο 
πλήρωμα, τηρουμένωντων αναλογιών που καθορίζονται 
στις λοιπές παραγράφους αυτού του άρθρου. 

5. Το εμβαδόν των μονόκλινων κοιτώνων θα είναι του¬ 
λάχιστον 4,00 πι 2 . 

6. Το εμβαδόν των κοιτώνων που προορίζονται για πε¬ 
ρισσότερα από ένα άτομα, θα είναι τουλάχιστον 2,50 πι 2 
ανά άτομο. 

7. Κατά την καταμέτρηση του εμβαδού των κοιτώνων, ως 
ωφέλιμες επιφάνειες λαμβάνονται υπόψη και αυτές που κα¬ 
ταλαμβάνονται από κλίνες, ερμάρια, βιβλιοθήκες, τραπέζια 
ή άλλα έπιπλα και εξοπλισμό αυτών, εκτός, των ακανόνι¬ 
στου σχήματος επιφανειών, που είναι ακατάλληλες για την 
τοποθέτηση επίπλωνή δεν επιτρέπουν την κυκλοφορία. 

Άρθρο 13 

Επίπλωση και εξοπλισμός κοιτώνων 

1. Μέσα σε κάθε κοιτώνα πρέπει να υπάρχει: 

(α) Για κάθε ενδιαιτώμενο ιδιαίτερο συρτάρι καθώς και 
ιδιαίτερο ερμάριο ύψους τουλάχιστον 1,50 πι και διατο- 
μής τουλάχιστον 0,20 πι 2 , με ανοίγματα στο πάνω και κά¬ 
τω άκρο για αερισμό. 

(β) Ένα τουλάχιστον κάθισμα και γραφείο μόνιμου ή 
αναδιπλούμενου τύπου. 

(γ) Καθρέπτης ικανοποιητικών διαστάσεων. 

2. Πλησίον των κοιτώνων, πρέπει να διατίθεται μικρή 
αποθήκη με επαρκή αριθμό κρεμαστρών, κατάλληλη για 
την τοποθέτηση ενδυμασιών εργασίας. Ο χώρος αυτός 
πρέπει να αερίζεται επαρκώς. 

Άρθρο 14 
Κλίνες 

Στον Πλοίαρχο και σε κάθε μέλος του πληρώματος πρέ¬ 
πει να διατίθεται ατομική κλίνη διαστάσεων τουλάχιστον 
1,98 X 0,80 πι η οποία να πληροί τις απαιτήσεις των παρα¬ 
γράφων 3,4,5,6,7,8,9 και 10 του άρθρου 13 του Κανονι¬ 
σμού ενδιαιτήσεως Πλοιάρχου και πληρώματος των Ελ¬ 
ληνικών εμπορικών πλοίων, που τέθηκε σε εφαρμογή με 
το Π.Δ. 259/81 (Α 72), όπως αυτός εκάστοτε ισχύει. 

Άρθρο 15 

Ύψος χώρων ενδιαίτησης 

Το ύψος για την ελεύθερη κυκλοφορία στους χώρους 
ενδιαίτησης Πλοιάρχου και πληρώματος πρέπει να είναι 
τουλάχιστον 1,98 πι. 

Άρθρο 16 

Διάδρομοι χώρων ενδιαίτησης 

Οι διάδρομοι των χώρων ενδιαίτησης πρέπει να έχουν 
καθαρό πλάτος τουλάχιστον 0,75 πι και να φέρουν χειρο¬ 
λαβές στη μία τουλάχιστον πλευρά τους για τη συγκρά¬ 
τηση των κινουμένων σε αυτούς ατόμων. 

Άρθρο 17 
Χώροι υγιεινής 

1. Για τον Πλοίαρχο πρέπει να διατίθεται ατομικός χώ¬ 
ρος υγιεινής (\Λ/Ό, νιπτήρας και καταιωνιστήρας), ενώ για 
το πλήρωμα ένας χώρος υγιεινής ανά οκτώ (8) άτομα. 

2. Οι νιπτήρες πρέπει να έχουν διαστάσεις τουλάχιστον 
0,30 X 0,40 πι και να τροφοδοτούνται με ζεστό - κρύο νε¬ 
ρό, οι δε καταιωνιστήρες να τροφοδοτούνται με ζεστό - 
κρύο νερό και να διαθέτουν σύστημα πρόσμιξης. 

3. Κάθε αποχωρητήριο (\Λ/0) πρέπει να διαθέτει λεκάνη 
ευρωπαϊκού τύπου, εφοδιασμένη με εύχρηστο κάλυμμα 
και αποτελεσματικό σύστημα παροχής νερού. Σε κάθε 
αποχωρητήριο πρέπει να υπάρχει χαρτί υγείας σε κατάλ¬ 
ληλη βάση και καλάθι ή δοχείο για τα άχρηστα αντικείμε¬ 
να. 

Άρθρο 18 

Χώρος παραμονής και μέσα ψυχαγωγίας 

1. Πάνω από το κύριο κατάστρωμα πρέπει να διατίθεται 
κατάλληλος χώρος παραμονής (καθιστικό), με εμβαδόν 
επιφάνειας δαπέδου 1,00 πι 2 τουλάχιστον για κάθε μέλος 
του πληρώματος του πλοίου, εξαιρουμένωντων εκτελού- 
ντων φυλακή Γεφύρας και Μηχανής κατά την διάρκεια 
του πλου. Στο εμβαδόν της πιο πάνω επιφάνειας συμπε- 
ριλαμβάνεται και ο χώρος που καλύπτεται από τραπέζια 
και καθίσματα. 

2. Στον πιο πάνω χώρο παραμονής πρέπει να υπάρχουν 
επαρκή τραπέζια, μέσα ψυχαγωγίας (τηλεόραση ανοι- 
κτού-κλειστού κυκλώματος, ραδιόφωνο, επιτραπέζια παι¬ 
χνίδια) , ψυγείο επαρκούς χωρητικότητας και καθίσματα ή 
ανάκλιντρα ανάλογου μήκους.Στα ανάκλιντρα πρέπει να 
διατίθεται για κάθε εκτός φυλακής μέλος του πληρώμα¬ 
τος, μήκος 0,6 ιπ. 

3. Κοντά στον πιο πάνω χώρο, πρέπει να υπάρχει προ¬ 
θήκη με τα απαραίτητα σκεύη, εγκατάσταση με παροχή 
ζεστού-κρύου νερού και σύστημα για την αποχέτευση του 
νερού έκπλυσής τους. 

Άρθρο 19 
Χρήση υγραερίου 

Σε περίπτωση που χρησιμοποιείται υγραέριο, η σχετική 
εγκατάσταση πρέπει να πληροί τις απαιτήσεις του άρ¬ 
θρου 46 του Π.Δ. 259/1981 (Α 72), όπως αυτός εκάστοτε 
ισχύει. 

ΚΕΦΑΛΑΙΟ II - ΦΟΡΤΗΓΑ ΤΑΧΥΠΛΟΑ 

Άρθρο 20 

Στα φορτηγά ταχύπλοα σκάφη εφαρμόζονται οι διατά¬ 
ξεις για τα νέα φορτηγά πλοία αντίστοιχης χωρητικότη¬ 
τας του Κανονισμού «Περί ενδιαιτήσεως Πλοιάρχου και 
πληρώματος των Ελληνικών εμπορικών πλοίων» που τέ¬ 
θηκε σε εφαρμογή με το Π.Δ. 259/81 (Α 72), όπως αυτός 
εκάστοτε ισχύει. 

ΜΕΡΟΣ Δ 

Άρθρο 21 

Εξαιρέσεις 

Ο Κ.Ε.Ε.Π. δύναται να εξαιρεί από την υποχρέωση για 
συμμόρφωση προς ωρισμένες από τις απαιτήσεις του 
Μέρους Γ' του παρόντος και ειδικότερα την υποχρέωση 
κατασκευής των κοιτώνων πάνω από το κύριο κατάστρω¬ 
μα, τα ταχύπλοα εκείνα σκάφη των οποίων η διάρκεια του 
πλου δεν υπερβαίνει τον ανώτατο επιτρεπόμενο χρόνο 
εργασίας των πληρωμάτων, όπως αυτός εκάστοτε καθο¬ 
ρίζεται με αποφάσεις της ΥΕΝ/ΔΝΕΡ. 

2. Τ’ ανωτέρω ταχύπλοα σκάφη, των οποίων τα πληρώ¬ 
ματα μετά την ολοκλήρωση του πλου, παραμένουν στο 
πλοίο και ενδιαιτώνται σ’ αυτό, δύνανται να εξαιρούνται 
μόνον της υποχρεώσεωςτης παραγράφου 2 του άρθρου 
8 του παρόντος διατάγματος. 

Άρθρο 22 
Ειδικές διατάξεις 

1. Για την αναγνώριση των επιβατηγών ταχυπλόων 
σκαφών εφαρμόζονται οι διατάξεις του ΠΔ 364/88 


«Αναγνώριση ελληνικών πλοίων ως επιβατηγών και τρο¬ 
ποποίηση των προϋποθέσεων για τη δρομολόγησή 
τους στις ακτοπλοϊκές συγκοινωνίες και την έκδοση του 
πρώτου πιστοποιητικού ασφαλείας» (Α 159) όπως ισχύ¬ 
ουν κάθε φορά. 

2. Για τον καθορισμό του αριθμού επιβατών των επιβα¬ 
τηγών ταχύπλοων σκαφών άνω των 100 κ.ο.χ. απαιτείται 
να υποβληθούν στον ΚΕΕΠ τα στοιχεία που καθορίζονται 
στα εδάφια (α), (β) και (γ) της παραγράφου 1 του άρθρου 
25 του «Κανονισμού ενδιαιτήσεως και καθορισμού αριθ¬ 
μού επιβατών των επιβατηγών πλοίων» που τέθηκε σε 
εφαρμογή με το ΠΔ 101/95 (Α61) σύμφωνα με τις απαιτή¬ 
σεις του παρόντος κανονισμού. Στην μελέτη που απαιτεί¬ 
ται από το παραπάνω μνημονευόμενο εδάφιο (β) πρέπει 
να περιλαμβάνεται και ο έλεγχος κλιματισμού των χώρων 
ενδιαίτησης πληρώματος σύμφωνα με τα κριτήρια του 
άρθρου 10 του παρόντος κανονισμού. 

3. Επιβατηγό ταχύπλοα σκάφη τα οποία έχουν ναυ¬ 
πηγηθεί και αναγνωρισθεί, προ της ενάρξεως ισχύος 
του παρόντος Κανονισμού, σύμφωνα με την νομοθεσία 
άλλων χωρών-μελών της Ευρωπαϊκής Ενώσεως και του 
Ευρωπαϊκού Οικονομικού Χώρου (ΕΟΧ), εξομοιώνο¬ 
νται με τα πλοία τα οποία ικανοποιούν τις απαιτήσεις 
του παρόντος Κανονισμού, εφ’όσον μέσω της νομοθε¬ 
σίας αυτής επιτυγχάνονται ισοδύναμα επίπεδα ασφα¬ 
λείας, υγιεινής και ενδιαιτήσεως επιβατών και πληρώ¬ 
ματος. 

Άρθρο 23 

Μεταβατικές διατάξεις 

Τα ήδη αναγνωρισμένα με την ισχύ του παρόντος κανο¬ 
νισμού ως ελληνικά επιβατηγό σκάφη έχουν την υποχρέ¬ 
ωση να συμμορφωθούν με τις διατάξεις που αφορούν κα¬ 
τασκευαστικά θέματα του παρόντος κανονισμού, το αρ¬ 
γότερο εντός ενός έτους από της θέσεώς του σε ισχύ ή 
μέχριτην ημερομηνία της επόμενης εν ξηρά επιθεωρήσε- 
ως του πλοίου, αν η δεύτερη ημερομηνία είναι μεταγενέ¬ 
στερη της πρώτης. Την ίδια με την ως άνω υποχρέωση 
έχουν και τα φορτηγά ταχύπλοα σκάφη τα οποία νηολο¬ 
γήθηκαν πριν την θέση σε ισχύ του παρόντος κανονισμού. 

Άρθρο 24 

Κυρώσεις 

Στους παραβάτες του Κανονισμού αυτού, ανεξάρτητα 
από κάθε άλλη ποινική ή πειθαρχική ευθύνη επιβάλλο¬ 
νται και οι κυρώσεις του άρθρου 45 του Ν.Δ. 187/1973 (Α 
261). 

Άρθρο δεύτερο 
Έναρξη ισχύος 

Η ισχύς του Κανονισμού, ο οποίος τίθεται σε εφαρμο¬ 
γή με το παρόν προεδρικό διάταγμα, αρχίζει δύο μήνες 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 13 Ιουλίου 2001 

